PATVIRTINTA

Raseinių r. Ariogalos gimnazijos direktoriaus

2017 m. kovo 31 d. įsakymu Nr. V-108 A

**RASEINIŲ R. ARIOGALOS GIMNAZIJOS**

**MOKINIŲ PRIĖMIMO KOMISIJOS DARBO REGLAMENTAS**

**I SKYRIUS**

**BENDROSIOS NUOSTATOS**

1. Mokinių priėmimas į Raseinių r. Ariogalos gimnaziją (toliau - gimnazija) organizuojamas remiantis Priėmimo į Raseinių rajono savivaldybės bendrojo ugdymo mokyklas tvarkos aprašu, patvirtintu Raseinių rajono savivaldybės tarybos 2015 m. rugpjūčio 27 d. sprendimu Nr. TS-255 „Dėl mokinių priėmimo į Raseinių rajono savivaldybės bendrojo ugdymo mokyklas tvarkos aprašo patvirtinimo ir bendrojo ugdymo mokyklų aptarnavimo teritorijų nustatymo“, Lietuvos Respublikos įstatymais, Lietuvos Respublikos Vyriausybės nutarimais, Švietimo ir mokslo ministerijos teisės aktais ir Raseinių r. Ariogalos gimnazijos mokinių priėmimo į gimnaziją tvarkos aprašu, patvirtintu gimnazijos direktoriaus 2016 m. kovo 4 d. įsakymu Nr. V-62 „Dėl mokinių priėmimo į Raseinių r. Ariogalos gimnaziją tvarkos aprašo patvirtinimo“ ir Raseinių r. Ariogalos gimnazijos mokinių priėmimo komisijos darbo reglamentu.

2. Raseinių r. Ariogalos gimnazijos mokinių priėmimo komisijos (toliau – komisija) darbo reglamentas nustato komisijos funkcijas, veiklos principus, sudėtį ir darbo organizavimo tvarką.

**II SKYRIUS**

 **KOMISIJOS SUDARYMAS**

3. Komisijos darbo reglamentą tvirtina gimnazijos direktorius.

4. Komisija sudaryta iš 5 narių.

5. Komisijos nariais gali būti: gimnazijos direktorius, gimnazijos direktoriaus pavaduotojas ugdymui, pedagoginiai darbuotojai, sekretorės.

6. Komisijos darbui vadovauja komisijos pirmininkas (direktoriaus pavaduotojas ugdymui) arba, jam nesant, kitas komisijos narys.

**III SKYRIUS**

**KOMISIJOS FUNKCIJOS IR TEISĖS**

7. Komisija atlieka šias funkcijas:

7.1. koordinuoja mokinių priėmimą į gimnaziją;

7.2. konsultuoja tėvus (globėjus, rūpintojus) vaikų priėmimo į gimnaziją klausimais;

7.3. bendradarbiauja su gimnazijos savivaldos institucijomis (gimnazijos taryba, mokytojų taryba, mokinių savivalda) ar kitais asmenimis, mokinių priėmimo į gimnaziją klausimais.

8. Komisija turi teisę:

8.1. priimti mokinius į gimnaziją;

8.2. gauti iš valstybės ir savivaldybės institucijų ar įstaigų informaciją, reikalingą komisijos sprendimams priimti;

8.3. į posėdžius ar pasitarimus kviesti kitus suinteresuotus asmenis ar institucijų atstovus, tėvus (globėjus, rūpintojus), vaikus;

8.4. teikti gimnazijos direktoriui siūlymus dėl komisijos sudėties keitimo ar papildymo.

**IV SKYRIUS**

 **KOMISIJOS DARBO ORGANIZAVIMAS IR SPRENDIMŲ PRIĖMIMAS**

9. Komisija dirba visus mokslo metus.

10. Komisijos veiklos forma yra posėdžiai.

11. Komisijos posėdžiai organizuojami nuo balandžio 1 d. iki liepos 1 d. kartą per mėnesį. Kitu laikotarpiu pagal poreikį (bendrai situacijai gimnazijoje aptarti, atskiriems atvejams nagrinėti, skubių veiksmų ir sprendimų reikalaujančiais atvejais ir kt.) bet ne rečiau kaip kartą per tris mėnesius.

12. Komisijos posėdžius kviečia, jų vietą ir laiką nustato, jiems pirmininkauja komisijos pirmininkas, o jo nesant – kitas komisijos narys.

13. Komisijos pirmininkas:

13.1. vadovauja komisijos darbui ir atsako už jai pavestų funkcijų atlikimą;

13.2. pasirašo komisijos sprendimus, kitus su komisijos veikla susijusius dokumentus;

13.3. atstovauja komisijai suinteresuotose institucijose svarstant mokinių priėmimo į mokyklas klausimus arba paveda atstovauti kitam komisijos nariui;

13.4. paveda komisijos nariams pagal jų kompetenciją surinkti informaciją, būtiną svarstomam klausimui nagrinėti.

14. Komisijos posėdis laikomas teisėtu, jeigu jame dalyvauja daugiau kaip pusė komisijos narių. Komisijos sprendimai priimami atviru balsavimu, posėdyje dalyvaujančių komisijos narių balsų dauguma. Kiekvienas komisijos narys turi po vieną balsą. Balsams pasiskirsčius po lygiai, lemia komisijos pirmininko balsas.

15. Svarstant konkretaus vaiko priėmimo į gimnaziją klausimą, į komisijos posėdį ar pasitarimą gali būti kviečiami vaiko tėvai (globėjai, rūpintojai) ir /ar vaikas.

16. Komisijos pirmininko sprendimu posėdyje gali dalyvauti kiti kviestiniai asmenys.

**V SKYRIUS**

 **BAIGIAMOSIOS NUOSTATOS**

17. Komisijos nariai įsipareigoja informaciją, gautą vykdant komisijos veiklą, saugoti ir neviešinti, išskyrus tą informaciją, kuri yra vieša.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_